CELEX: 22010D0255
Language: fi
Date: 2009-11-23 00:00:00
Title: EU–Ukraina-yhteistyöneuvoston suositus N:o 1/2009, annettu 23 päivänä marraskuuta 2009 , EU–Ukraina-assosiaatio-ohjelman täytäntöönpanosta

4.5.2010   
            
            
               FI
            
            
               Euroopan unionin virallinen lehti
            
            
               L 111/31
            
         EU–UKRAINA-YHTEISTYÖNEUVOSTON SUOSITUS N:o 1/2009,
   annettu 23 päivänä marraskuuta 2009,
   EU–Ukraina-assosiaatio-ohjelman täytäntöönpanosta
   (2010/255/EY)
   EU–UKRAINA-YHTEISTYÖNEUVOSTO, joka
   ottaa huomioon Euroopan yhteisöjen ja niiden jäsenvaltioiden sekä Ukrainan välisen kumppanuuden vahvistamisesta tehdyn kumppanuus- ja yhteistyösopimuksen, jäljempänä ’sopimus’, ja erityisesti sen 85 artiklan,
   sekä katsoo seuraavaa:
   
               (1)
            
            
               Sopimuksen 85 artiklassa yhteistyöneuvostolle annetaan valtuudet antaa asianmukaisia suosituksia molempien osapuolten yhteisellä sopimuksella.
            
         
               (2)
            
            
               Sopimuksen 102 artiklan mukaan osapuolet toteuttavat kaikki yleistoimenpiteet tai erityistoimenpiteet, jotka ovat tarpeen sopimuksesta johtuvien velvoitteiden täyttämiseksi, ja huolehtivat siitä, että sen tavoitteet saavutetaan.
            
         
               (3)
            
            
               Osapuolet neuvottelevat parhaillaan assosiaatiosopimuksesta, jossa olisi määräykset myös pitkälle menevästä ja laaja-alaisesta vapaakauppa-alueesta.
            
         
               (4)
            
            
               Osapuolet ovat sopineet EU–Ukraina-assosiaatio-ohjelman tekstistä.
            
         
               (5)
            
            
               EU–Ukraina-assosiaatio-ohjelmalla korvataan voimassa oleva EU–Ukraina-toimintasuunnitelma ja valmistellaan ja helpotetaan tulevan EU:n ja Ukrainan välisen assosiaatiosopimuksen nopeaa voimaantuloa, sillä siinä on yhteisymmärryksessä määritetty sopimuksen valmistelua ja täytäntöönpanoa ohjaavat käytännön toimenpiteet.
            
         
               (6)
            
            
               Assosiaatio-ohjelman on tarkoitus toisaalta määrittää käytännön vaiheet assosiaatiosopimuksen valmistelua varten ja toisaalta luoda laajempi kehys Euroopan unionin ja Ukrainan poliittista assosiaatiota ja syvempää taloudellista yhdentymistä koskevan yleistavoitteen saavuttamiselle.
            
         
               (7)
            
            
               Assosiaatio-ohjelma on toimenpideasiakirja, jota tarkistetaan tarvittaessa sen 3.9 jaksossa tarkoitettujen, täytäntöönpanon edistymistä koskevien tarkastelujen perusteella ja sen yleisten tavoitteiden edistämiseksi,
            
         ON ANTANUT TÄMÄN SUOSITUKSEN:
   Ainoa artikla
   Yhteistyöneuvosto suosittaa, että osapuolet panevat täytäntöön EU–Ukraina-assosiaatio-ohjelman sellaisena kuin se on asiakirjassa UE-UA 1056/2/09 REV 2 siltä osin kuin täytäntöönpano tähtää tulevan EU–Ukraina-assosiaatiosopimuksen valmisteluun ja täytäntöönpanoon.
   
      Tehty Brysselissä 23 päivänä marraskuuta 2009.
      
         
            Yhteistyöneuvoston puolesta
         
         
            EU-valtuuskunnan päällikkö
         
         C. BILDT
         
            Ukrainan valtuuskunnan päällikkö
         
         Y. TYMOSHENKO